लज्जा गोस्वामी
लज्जा गोस्वामी (जन्म 28 सितम्बर 1988), एक भारतीय महिला निशानेबाज हैं। उन्होंने 2010 राष्ट्रमंडल खेलों में कांस्य पदक जीता था। वे एक पूर्व राष्ट्रीय कैडेट कोर (एनसीसी) कैडेट है। उन्होंने रक्षा मंत्री का पदक जीता। उन्होंने स्पेन के ग्रेनेडा में आईएसएसएफ विश्व कप (2013) में महिलाओं की 50 मीटर राइफल 3 पोजिशन स्पर्धा में रजत पदक भी जीता है। उन्होंने बीजिंग ओलिंपिक में भी भाग लिया था मगर कोई पदक जीतने में नाकाम रही थीं। उन्होंने 2014 के एशियाई खेलों में भी हिस्सा लिया और शीर्ष 8 में रहीं। वह गुजरात राज्य की एक ब्रांड एंबेसडर हैं और खेल कोटा में गुजरात पुलिस कैडर में पुलिस निरीक्षक के रूप में नियुक्त होने वाली पहली खिलाड़ी बनीं।